31985R3123
L 297/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3123/85 НА КОМИСИЯТА
от 6 ноември 1985 година
за изменение на Регламент (ЕИО) № 2237/77 на Комисията относно формуляра на земеделски статистически отчет, използван за определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване на Кралство Испания и Португалската република към Европейските общности и по-специално член 396 от него,
като има предвид, че Регламент (ЕИО) № 2237/77 на Комисията (1), последно изменен с Регламент (ЕИО) № 3272/82 (2) трябва да бъде допълнен, като се определи първата отчетна година, от която този регламент ще се прилага в Испания и Португалия; като има предвид, че трябва да се добавят и определени други данни,
ПРИЕ НАСТОЯЩИЯ РЕГЛАМЕНТ:
Член 1
Член 2 от Регламент (ЕИО) № 2237/77 на Комисията се допълва, както следва:
„Настоящите разпоредби се прилагат за първи път в Испания и Португалия за счетоводната информация за 1986 отчетна година, която започва по време на периода между 1 януари и 1 юли 1986 г.“
Член 2
В приложение II, дял II, в Ж. „Земи и сгради, селскостопански инвентар и оборотен капитал“, позиция „Амортизация на машини и оборудване“ бележката под линия 1 се допълва, както следва:
„15 000 песети; 15 000 ескудо.“
Член 3
Приложение II, дял II, в I „Данък добавена стойност (ДДС)“ - позиция 107 „система на ДДС“ се допълва, както следва:
„ИСПАНИЯ
Код №
нормална система
1
опростена система
2
земеделска система
3
ПОРТУГАЛИЯ
ДДС не се прилага
0“
Член 4
Настоящият регламент влиза в сила на 1 януари 1986 г., при условие че Договорът за присъединяване на Испания и Португалия влезе в сила.
Той се прилага от 1986 отчетна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 ноември 1985 година.